jkorsvik/nowiki_second_scrape_merged huggingface dataset:
Horne kirke

Horne kirke i Horne ved Faaborg sydvest på Fyn er Fyns eneste rundkirke. Bygningen regnes for enestående i sitt slag av flere grunner. Da man kom ut i middelalderen, slo man hull i den østlige og vestlige siden av kirken og bygget på de tilbyggene man kan se i dag. Kirken har også et særegent inventar. 
Kirken slik den fremstår i dag er preget av kirkens tilknytning til Bille-Brahe-slekten på Hvedholm gods.
Byggingen av kirken tok til etter initiativ av Valdemar den store på 1100-tallet. Kirken skulle være både  kongelig kapell og en ramme rundt den kongelige kulten i kongedømmet. Rundkirken ble oppført av kampesten og kalk og måler 17 meter i diameter. 
I murverket er det funnet spor etter skyteskår og tegn på at den romanske kirken har hatt kor. Mot sydøst er et romansk vindu med karmer av kvadersten. 
Rundkirken har hatt to etasjer, et nedre til kirkebruk og et øvre til forsvar. Det nåværende koret er oppført i gotikken; i murverket er det spor etter opprinnelige vinduer og plasseringen kan tyde på at koret har vært inndelt i to etasjer. 
I sengotikken fikk østgavlen tilføyet et messeklokkespir som hviler på et stort postament som avtrappes oppad mot det åttekantede spiret. Østgavlen ble noe bygget om på midten av 1800-tallet. 
Våpenhuset er oppført i sengotikken, gavlen er fra 1893. Tårnet ble oppført på omtrent samme tid som våpenhuset, men er endret flere ganger. Tårnet er forbundet med rundkirken med en kort forlengelse. Tårnet er 32,4 meter høyt og har to klokker; den ene fra 1556 og den andre fra 1613. 
Den tidligere rundkirken fungerer nå som skip, i sengotikken fikk rundkirken innbygget hvelv som bæres av fire åttekantede søyler. Det gotiske koret har tre fag hvelv. 


== Inventar ==
Kirkens innredning preges av empirestilen fra begynnelsen av 1800-tallet som Preben Bille-Brahe til Hvedholm sto bak. Over alterbordet henger et maleri av C.W. Eckersberg fra 1812 som fremstiller Jesus og de små barn.
Bak alteret står orgelet på et pulpitur med årstallet 1809 og Bille-Brahes initialer. Selve orgelet er et Marcussenorgel fra 1940 med 22 stemmer.
Prekestolen med Bille-Brahes våpen er fra 1810. Overfor prekestolen sees et herskapspulpitur med Bille-Brahes våpen, også dette fra 1810. 
Marmorfonten er et verk av Bertel Thorvaldsen. 
I kirken henger et korbuekrusifiks fra ca. 1525. I rundkirken er det hengt opp en figursten over Frantz Bille til Søholm (død 1563) og hustru Edel Hardenberg til Hvedholm (død 1581).


== Gravminner ==
Under koret finnes en murt gravhvelving for tidligere eiere av godset Hvedholm og her står blant annet sarkofager for riksråd Jørgen Brahe (død 1661) og hans hustru Anne Gyldenstjerne (død 1677). 
På kirkegården fikk Preben Bille-Brahe oppført et gravkapell for Hvedholms eiere i 1825. Det er tegnet av G.F. Hetsch.


== Annet ==
Både denne kirken og de runde kirkene Bjernede kirke og Thorsager er bygget over samme grunnriss som Sct. Georgs kirke i Schlamersdorf, Wagrien. 


== Eksterne lenker ==
Kirkens hjemmesider med historie
Horne kirke hos Nordenskirker Arkivert 31. januar 2011 hos Wayback Machine.
Sunniva Drikker

Sunniva Drikker AS (tidligere FellesJuice AS) er et heleid datterselskap av TINE SA, morselskapet i TINE Gruppa. Selskapet leverer juice og andre ikke melkebaserte drikkbare produkter under merkenavnet Sunniva. Selskapet FellesJuice AS ble stiftet 2. september 1994, men ble ikke operativt før 1. januar 2000.  Selskapet skiftet navn til Sunniva Drikker AS i 2013Selskapets har sitt forretningskontor i kontorfellesskap med TINE Meieriet Øst i Oslo.
Selskapet distribuerer juice, iste, smoothie og vann. Selskapet har kun seks ansatte, men kjøper tjenester til kvalitetsstyring, salg, drift og administrasjon fra TINE Meieriet Øst. Andre tjenester som forskning og utvikling, innkjøp, salgs-og markedstjenester kjøpes fra TINE SA.


== Produkter ==
Noen av de mest kjente produktene:

Sunniva Original Juice (seks smaksvarianter)
Sunniva Premium Juice (ni smaksvarianter)
MANA (tre smaksvarianter. Profileres med påstand om høyt innhold av antioksidanter)
TINE isTe (to smaksvarianter)
TINE Friskus (tørstedrikk rettet mot barn i tre smaksvarianter)
TINE 40/60 (tre smaksvarianter av fruktvann)


== Referanser ==


== Kilder ==
Årsmelding for TINE Gruppa 2006


== Eksterne lenker ==
Offisiell hjemmeside for Sunniva Drikker AS
Invaderende art

En invaderende art (eller invasiv art) er en biologisk art som utvider sitt forekomstareal. Ofte blir begrepet forbeholdt arter der utvidelsen av forekomstarealet skjer veldig raskt og/eller der den medfører en fortrengning av stedegne arter. Den underliggende prosessen omtales som biologisk invasjon. Biologiske invasjoner har spesiell interesse i sammenheng med fremmede arter, men også stedegne arter kan bli invaderende.
Grenen av biologien som forsker på årsakene, mekanismene og konsekvensene av biologiske invasjoner, kalles invasjonsbiologi. Relevante spørsmål er bl.a. hvilke egenskaper ved den invaderende arten eller det invaderte habitatet som er årsaken til invasjonen. Forskningsfeltet ligger i skjæringspunktet mellom populasjonsøkologi, landskapsøkologi og bevaringsbiologi.


== Invasive arter i Norge ==
I Norge holder Artsdatabanken rede på invaderende fremmede arter gjennom FremmedArtsBasen. Eksempler på slike arter er mink og rynkerose. Strandkrabbe er derimot et eksempel på en norsk arter som har blitt invaderende i andre land. Ørekyt tilhører gruppen av stedegne, norske arter som har blitt invaderende i deler av landet der de opprinnelig ikke hørte hjemme. Brunrotta er en invaderende art som nådde Norge før 1800, men som i dag regnes som stedegen.
Mange av disse er med på Svartelista som er utarbeidd av Artsdatabanken.
Eksempel på invasive planter er lupin, fagerfredløs, kjempespringfrø, gravbergknapp, kanadagullris, kjempebjørnekjeks.


== Eksterne lenker ==
Artsdatabankens FremmedArtsBase
Fagtidsskriftet Biological Invasions
Isoelektrisk punkt

Det isoelektriske punktet til en aminosyre er hvilken pH aminosyren befinner seg i når den er på nøytral form. En aminosyre har en syreende som fungerer som syre, og en baseende som fungerer som base, og når aminosyra er å finne på formen NH3+ – CH(R) – COO-, er den nøytral. 
Aminosyre i surt miljø: overflod av H+-ioner: 
NH3+ – CH(R) – COOH
Aminosyre i basisk miljø: H+-ioner reagerer med OH- og danner vann, eller de tas opp:
NH2 – CH(R) – COO-Det isoelektriske punktet synker med antall syreender i en aminosyre.
For en aminosyre med bare en amin og en karboksylgruppe kan pI beregnes ut fra middelverdien av pKas av dette molekylet.

  
    
      
        
          p
          I
        
        =
        
          
            
              
                p
              
              
                K
                
                  
                    a
                    1
                  
                
              
              +
              
                p
              
              
                K
                
                  
                    a
                    2
                  
                
              
            
            2
          
        
      
    
    {\displaystyle \mathrm {pI} ={\frac {\mathrm {p} K_{\mathrm {a1} }+\mathrm {p} K_{\mathrm {a2} }}{2}}}
  


== Se også ==
Elektroforese
Henderson-Hasselbalch-ligningen
Syrekonstanten


== Eksterne lenker ==
IPC – Isoelectric Point Calculator  - beregne protein isoelektrisk punkt ved å bruke over 15 metoder
SWISS-2DPAGE - en database med isoelektriske punkter som kommer fra todimensjonal polyakrylamidgelelektroforese (~ 2000 proteiner)
Proteome-pI - en proteomeisoelektrisk punktdatabase (spådd isoelektrisk punkt for alle proteiner)
Ole Martin Tunheim

Ole Martin Tunheim (født 10. mai 1991) er en norsk fotballspiller som spiller for Rosseland. Han spiller forsvar og har draktnummer 25. Tunheim har tidligere spilt for Bryne og vært utleid til Ålgård. Skrev under for Rosseland foran 2011-sesongen.


== Referanser ==


== Eksterne lenker ==
(en) Ole Martin Tunheim – Transfermarkt 
Spillerprofilen på B-gjengen, www.b-gjengen.com
Karl Morten Håland

Karl Morten Håland (født 24. september 1987) er en norsk fotballspiller som spilte for Bryne FK. Han er spiss og har draktnummer 19. Håland kom til Bryne i 2009. Han har tidligere spilt for Frøyland.


== Eksterne lenker ==
Spillerprofilen på B-gjengen, www.b-gjengen.com
Jakop Storhaug

Jakop Storhaug (født 21. september 1985) er en norsk fotballspiller som spiller for Vidar. Han ble fristilt fra kontrakten med Bryne FK etter 2009-sesongen etter to år i klubben og gikk da til Stavanger IF Før han gikk til Bryne spilte han også da for Vidar.


== Referanser ==


== Eksterne lenker ==
(en) Jakop Storhaug – Transfermarkt 
Spillerprofilen på B-gjengen, www.b-gjengen.com
Metal Church

Metal Church er et amerikansk heavy metal-band fra Aberdeen, Washington. 
Bandet ble startet opp av Kurdt Vanderhoof, Craig Wells, Duke Erickson og Kirk Arrington under navnet Shrapnel i 1981. Det selvtitulerte debutalbumet kom i 1984. De var pionerer innen thrash metal, og det strides om de var det første thrash metal bandet, eller om musikken er mer speed metal, eller en kombinasjon av disse.
I 1986 slapp de sitt andre album, The Dark. Med albumet kom deres første musikkvideo, Watch The Children Pray, som fikk en del spilletid på MTV. Kort tid etter albumet ble sluppet forlot vokalisten David Wayne bandet, og ble erstattet av Mike Howe. Howe medvirket på de tre neste platene til bandet, Blessing In Disguise i 1989, The Human Factor i 1991 og Hanging In The Balance i 1993. Etter sistnevnte album ble utgitt, ble bandet oppløst.  
I 1998, fem år etter oppløsningen, gjenforentes den opprinnelige besetningen. Sammen ga de ut platen, Masterpeace. Platen fikk generelt god respons. I 2001 forlot David Wayne bandet nok en gang. Han ble erstattet av Ronny Munroe, som medvirket på alle platene fram til 2014. Det året kunngjorde bandet at vokalisten Ronny Munroe hadde forlatt bandet.Tidlig 2015 meldte gruppa på sin Facebook-side at tidligere vokalist Mike Howe var tilbake i bandet. I mars 2016 slapp de albumet XI,  det første studioalbumet med Howe på 23 år.[1]
Vokalist Mike Howe døde 26. juli 2021.


== Medlemmer ==
SisteMike Howe - Vokalist (1988-1994, 2015-2021)
Kurdt Vanderhoof – Gitarist (1981–)
Rick Van Zandt – Gitarist (2008–)
Steve Unger – Bassist (2004–)
Jeff Plate – Trommeslager(2006–)TidligereRonny Munroe (2004-2014) - Vokal
Ed Bull – (1980–1981) – Vokal
Mike Murphy – (1981) – Vokal
David Wayne (død) – (1982-1988, 1998-2001) – Vokal
William McKay – (2001–2003) – Vokal
Rick Condrin – (1980) – Gitar
Craig Wells – (1982–1994) – Gitar
Mark Baker – (1986) – Gitar
John Marshall – (1988–2001) – Gitar
Jay Reynolds – (2001–2008) – Gitar
Steve Holt – (1981) – Bassgitar
Duke Erickson – (1982–2001) – Bassgitar
Rick Wagner – (1980) – Trommer
Aaron Zimpel – (1980) – Trommer
Carl Sacco – (1981) – Trommer
Kirk Arrington – (1982–2006) – Trommer


== Diskografi ==
Metal Church (1984)
The Dark (1986)
Blessing in Disguise (1989)
The Human Factor (1991)
Hanging in the Balance (1993)
Live (1998)
Live in Japan (1998)
Masterpeace (1999)
The Weight of the World (2004)
A Light in the Dark (2006)
This Present Wasteland (2008)
Generation Nothing (2013)
XI (2016)
Classic Live (2017)
Damned If You Do (2018)


== Referanser ==


== Eksterne lenker ==
(en) Offisielt nettsted 
(en) Metal Church – kategori av bilder, video eller lyd på Commons 
(en) Metal Church på Internet Movie Database 
(en) Metal Church på Apple Music 
(en) Metal Church på Discogs 
(en) Metal Church på MusicBrainz 
(en) Metal Church på Encyclopaedia Metallum 
(en) Metal Church på SoundCloud 
(en) Metal Church på Spotify 
(en) Metal Church på Songkick 
(en) Metal Church på Last.fm 
(en) Metal Church på Genius — sangtekster 
(en) Metal Church på AllMusic 
(en) Metal Church offisiell nettside
Thor Willy Ruud Hansen

Thor Willy Ruud Hansen (født 21. desember 1946 i Fredrikstad) er en norsk barnelege. Han er professor i barnesykdommer (professor II) ved Universitetet i Oslo og leder for Norsk barnelegeforening.
Han ble utdannet cand. med. ved UiO i 1972, og tok diplom i tropemedisin og hygiene i Liverpool i 1977. I 1983 ble han spesialist i barnesykdommer, og ble dr. med. ved UiO i 1988. Han har lederutdannelse i form av mastergrad i helseadministrasjon fra UiO, som han tok i 2003.
Hansen begynte som assistentlege ved barneavdelingen på Rikshospitalet i 1976, og var misjonslege i Angola 1977–1980. Etter å ha vært stipendiat ved UiO og Fulbright-stipendiat i USA, ble han overlege i neonatologi ved Rikshospitalet i 1990, avbrutt av nok et opphold i USA.
Han ble professor II i barnesykdommer ved UiO i 2003, og ble valgt til leder i Norsk barnelegeforening for perioden 2009–2011.


== Referanser ==


== Eksterne lenker ==
(no) Publikasjoner av Thor Willy Ruud Hansen i forskningsdokumentasjonssystemet CRIStin
(no) Publikasjoner av Thor Willy Ruud Hansen i BIBSYS
Vuku Idrettslag

Vuku Idrettslag (stiftet i 1893) er et norsk idrettslag fra Vuku i Verdal kommune i Trøndelag.
I 2015 ble Snorre Hjelde, som den første i historien, æresmedlem i idrettslaget.


== Fotball ==
Idrettslagets herrelag i fotball spiller i 4. divisjon, mens damelaget spiller i 3. divisjon og spiller sine hjemmekamper på heter Elman Stadion (tidligere Vuku Stadion).Herrelaget ble i 2020 trent av Frode Sandvik og Bjørn Engelin. Damelaget ble trent av Frode Strand og Pål Landfald


== Kjente utøvere ==
Jon Olav Hjelde, fotball
Tom Erik Nordberg, fotball


== Referanser ==


== Eksterne lenker ==
Offisielt nettsted
Lunde barneskole

Lunde barneskole er en offentlig grunnskole som ligger i sentrum av Skien. Skolen har 399 plasser fra 1. til 7. årstrinn.

Skolen holder til i svært særpregede bygninger, som ble tegnet av arkitektene Karen og Odd Brochmann. En del av skoleanlegget, det såkalte S-bygget, har som det første skolebygget fra 1950-tallet blitt fredet av riksantikvaren. 2011 begynte Skien kommune å rive andre bygninger i skoleanlegget som ledd i en ombygningsplan for barneskolen. I 2013 åpnet skolens nye lokaler.


== Referanser ==


== Eksterne lenker ==
«Lunde barneskole». Kulturminnesøk. Riksantikvaren – Direktoratet for kulturminneforvaltning.
Leif Salomonsen

Leif Salomonsen (født 8. mai 1898 i Christiania, død 31. oktober 1972 i Oslo) var en norsk barnelege og en sentral skikkelse i norsk pediatri på midten av det 20. århundre. Han var professor i pediatri ved Universitetet i Oslo og overlege ved Rikshospitalets barneavdeling  i perioden 1941–67.
Etter examen artium ved Frogner skole i 1916 fulgte medisinstudier ved Det Kongelige Frederiks Universitet, og han ble cand. med. i 1922. Han begynte som assistentlege ved Rikshospitalets barneavdeling i 1926, og ble spesialist i barnesykdommer i 1928. Samme år åpnet han egen spesialistpraksis i Oslo. I 1930 ble han dr. med. med avhandlingen Periodisches Erbrechen und Ketonämie bei Kindern. Han var reservelege ved barneavdelingen 1930–34 og stipendiat ved universitetet 1934–39, samtidig som var nyfødtlege ved Kvinneklinikken. I 1941 ble han utnevnt til overlege og professor i pediatri, og satt i disse stillingene til han gikk av for aldersgrensen i 1967.


== Referanser ==
Liste over færøyske lagtingsmedlemmer 1990–1994

Det var 32 medlemmer av Lagtinget på Færøyene mellom lagtingsvalgene 1990 og 1994.


== Medlemmer ==
Her regnes med alle valgte medlemmer, samt fast møtende varamedlemmer.


== Kilder ==
«Løgtingið 150 – Hátíðarrit», bind 2. Tórshavn 2002. (PDF Arkivert 27. september 2006 hos Wayback Machine.)
Sommer Winther

Sommer Sandri Svenning Winther (født 28. november 1937 i Skopun, død 6. desember 2010 i Tórshavn) var en færøysk skipper og sosialdemokratisk politiker (Jv.).
Han var utdannet skipper fra 1972 og flyttet til Argir ved Tórshavn i 1970-årene. Winther var vara til Lagtinget fra Suðurstreymoy fra 1990 til 1994, og møtte for Jóannes Dalsgaard i 1991, for Jacob Lindenskov i 1992 og for Atli Dam fra 1992 til 1994.


== Referanser ==
Karl Heri Joensen

Karl Heri Joensen (født 11. november 1955 i Klaksvík) er en færøysk bonde og tidligere politiker (Sj.).
Han var innvalgt i kommunestyret i Klaksvík 1985–1988 og 1993–2004. I 2004 var han 3 stemmer unna å bli gjenvalgt på Sjálvstýrisflokkurins ene mandat, som han tapte til Kristian Eli Zachariassen.
Joensen ble utnevnt til minister for kultur- og samferdselssaker i Jógvan Sundsteins selvstyreregjering i januar 1989, 33 år gammel, men regjeringen gikk av i juni samme år. Joensen kom i opposisjon til Lasse Kleins ledelse av Sjálvstýrisflokkurin. Joensen var Sjálvstýrisflokkurins 1. vara til Lagtinget fra Norðoyar 1990–1994, og møtte fast etter at Asbjørn Joensen avgikk ved døden i 1993. Han satt i Lagtingets finanskomité. Etter valget i 1994 ble han 1. vara for Álvur Zachariasen.
Han er utdannet regnskapsfører og gartner og har drevet handelsgartneri ved Klaksvík.Han har vært styreformann i Klaksvíkar Ítróttarfelag.


== Referanser ==
Eddie Hopkinson

Edward Hopkinson (født 29. oktober 1935 – død 25. april 2004) var en engelsk fotballmålvakt.
Han begynte karrieren i Oldham Athletic i 1951. Han spilte i Oldham til 1952, for så å gå til Bolton Wanderers. Han spilte i Bolton i 18 år, og innehar rekorden for flest spilte kamper i klubben. Til sammen spilte han 578 kamper i Bolton-trøya. 
I 1975 var han en periode manager i Stockport County.
Mellom 1957 og 1959 spilte han 14 landskamper for England. Han var Englands reservemålvakt under fotball-VM 1958.


== Meritter ==
FA-cupen 1:
Vinner: 1958


== Referanser ==


== Eksterne lenker ==
(en) Eddie Hopkinson – Transfermarkt 
(en) Eddie Hopkinson – national-football-teams.com 
(en) Eddie Hopkinson – FootballDatabase.eu 
(en) Eddie Hopkinson – EU-Football.info 
(en) Eddie Hopkinson – FBref
Sten Hagliden-prisen

Sten Hagliden-prisen (svensk: Sten Hagliden-priset) er en svensk pris som deles ut av IOGT-NTO til noen som arbeider i Sten Haglidens ånd, som innebærer «å bringe fram det lille, ubetydelige og forbigåtte i naturen eller menneskenes verden». Prisen ble delt ut for siste gang i 2005.


== Liste over prisvinnere ==
Alan Hodgkinson

Alan Hodgkinson (født 16. august 1936 i Maltby i South Yorkshire, død 8. desember 2015) var en engelsk fotballspiller. Han spilte keeper til tross for å være ganske lav (175 cm).
Han signerte for Sheffield United fra Worksop Town FC 1. august 1953. Han spilte til sammen 675 kamper for Sheffield United mellom 1954 og 1971. Han debuterte i ligaen den 28. august 1954 borte mot Newcastle United.
Mellom 1957 og 1960 spilte han tre kamper for England. Han var med i troppen til fotball-VM 1958 og fotball-VM 1962, men spilte ingen kamper.
Hodgkinson ble utnevnt til medlem av Order of the British Empire i 2008.


== Sheffield United-karriere ==


== Referanser ==


== Eksterne lenker ==
(en) Alan Hodgkinson – Transfermarkt 
(en) Alan Hodgkinson – national-football-teams.com 
(en) Alan Hodgkinson – FootballDatabase.eu 
(en) Alan Hodgkinson – EU-Football.info 
(en) Alan Hodgkinson – FBref
Philip Warren Anderson

Philip Warren Anderson (født i 13. desember 1923 i Indiana i USA, død 29. mars 2020) var en amerikansk fysiker som mottok Nobelprisen i fysikk i 1977.Anderson ble utdannet ved Harvard University og var professor ved University of Cambridge. Han skrev flere bøker om fysikk. 
I 1977 fikk han Nobelprisen i fysikk sammen med Nevill Francis Mott fra Storbritannia og John H. van Vleck fra USA «for deres grunnleggende teoretiske arbeid med elektronisk struktur i magnetiske og uordnede systemer».


== Referanser ==


== Eksterne lenker ==
(en) Nobelprisen i fysikk 1977 hos Nobelprize.org
(en) Philip Warren Anderson hos Nobelprize.org i forbindelse med tildelingen av Nobelprisen i fysikk 1977
Nevill Francis Mott

Nevill Francis Mott (født 30. september 1905 i Leeds, England, død 8. august 1996) var en britisk fysiker som fikk Nobelprisen i fysikk i 1977 sammen med John H. van Vleck og Philip Warren Anderson for deres arbeid med magnetiske og elektroniske elementer.
Mott ble i 1962 slått til ridder og fikk da rett til å føre tiltaleformen Sir foran sitt navn. I 1995 ble han utnevnt til Order of the Companions of Honour.


== Priser (utvalg) ==
1973 – Faradaymedaljen
1972 – Copleymedaljen
1941 – Hughesmedaljen


== Referanser ==


== Eksterne lenker ==
(en) Nobelprisen i fysikk 1977 hos Nobelprize.org
(en) Nevill Francis Mott hos Nobelprize.org i forbindelse med tildelingen av Nobelprisen i fysikk 1977
John H. van Vleck

John H. van Vleck (født 13. mars 1899 i Middletown i Connecticut, død 27. oktober 1980 i Cambridge i Massachusetts) var en amerikansk fysiker og matematiker. Han ble uteksaminert fra Harvard University i 1922, og begynte som professor ved University of Minnesota. Han var med på Manhattan-prosjektet i 1942.
I 1977 fikk han Nobelprisen i fysikk sammen med Nevill Francis Mott og Philip Warren Anderson for arbeid med magnetiske og elektroniske elementer.


== Referanser ==


== Eksterne lenker ==
(en) Nobelprisen i fysikk 1977 hos Nobelprize.org
(en) John H. van Vleck hos Nobelprize.org i forbindelse med tildelingen av Nobelprisen i fysikk 1977
Stig Carlson-prisen

Stig Carlson-prisen (Svensk navn: Stig Carlson-priset) er en svensk litteraturpris på 25 000 SEK som deles ut av tidsskriftet Lyrikvännen til «poeter som har gjort seg fortjent». Tidsskriftet har hatt et Lyrikkråd som helt siden 1950-tallet årlig har delt ut Stig Carlson-prisen.


== Liste over prisvinnere (ufullstendig) ==
Robert Mundell

Robert Mundell (født 24. oktober 1932 i Kingston i Ontario, død 4. april 2021 i Monteriggioni i Italia) var en canadisk professor i økonomi. Han tok eksamen ved University of British Columbia og doktorgrad ved MIT. Mundell er kjent for sitt arbeide innen monetær dynamikk, Mundell-Fleming-modellen og Mundell-Tobin-effekten. Hans studier av optimale valutaområder bidro til at euroen ble skapt. Mundell fikk Sveriges Riksbanks pris i økonomisk vitenskap til minne om Alfred Nobel i 1999 «for sin analyse av penge-og finanspolitikken under annen valutakursregimer og hans analyse av optimale valutaområder».


== Referanser ==


== Eksterne lenker ==
(en) Sveriges Riksbanks pris i økonomisk vitenskap til minne om Alfred Nobel 1999 hos Nobelprize.org
(en) Robert Mundell hos Nobelprize.org i forbindelse med tildelingen av Sveriges Riksbanks pris i økonomisk vitenskap til minne om Alfred Nobel 1999
Brøndby stadion

Brøndby Stadion er hjemmebanen til fotballklubben Brøndby IF. Den er referert som Vilfort Park blant Brøndby-tilhengere, oppkalt etter klubbens legende Kim Vilfort. 


== Historie ==
Stadionet ble bygget i 1965 som et gressfelt tilrettelagt for riidrett. En hovedtribune ble ikke bygget før 1978, da en tribune med kapasitet på 1 200 sittende tilskuere ble tatt i bruk. Da Brøndby IF rykket opp til det øverste nivået i dansk fotball i 1982, ble det bygget en tribune på motsatt side med plass til 5 000 tilskuere. I 1990 ble friidrettsbanen fjernet, og ytterligere 2000 plasser installert til den totale kapasitet på 10 000. 
Brøndby IF kjøpte Brøndby Stadion fra Brøndby kommune i mai 1998, for 23,5 millioner danske kroner. Klubben var i gang med å modernisere stadionet, og når klubben kvalifiserte seg for UEFA Champions League 1998/99, ble kampene ble flyttet til Parken stadion. 
Etter en ombygging i 2000-2001, ble den samlede stadionkapasiteten på 29 000, og 22 000 under europacupkamper. Den 22. oktober 2000 ble stadionet åpnet etter ombyggingen, med en 4-2 seier over Akademisk Boldklub med 28 416 tilskuere til stede. Siden har stadionet sett en rekke mindre og større tekniske forbedringer.